Diari Oficial de la Generalitat Valenciana


Sumari del DOGV 2046, del 15-06-1993 (1993/828321)

ORDRE de 20 d'abril de 1993, de la Conselleria de Cultura, Educació i Ciència, per la qual regula la concessió d'ajudes econòmiques per al finançament d'activitats de caràcter educatiu i cultural durant 1993.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/20/(1)/dof/vci/html**

### Dades del document

Número de DOGV
:   2046

Data del DOGV
:   15-06-1993

Secció del DOGV
:   DISPOSICIONS GENERALS

Número del document
:   1993/828321


Data del document
:   20-04-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 20 d'abril de 1993, de la Conselleria de Cultura, Educació i Ciència, per la qual regula la concessió d'ajudes econòmiques per al finançament d'activitats de caràcter educatiu i cultural durant 1993.  
En els pressupostos de la Generalitat Valenciana per a 1993 es consigna crèdit per al finançament d'activitats que suposen cooperació o projecció d'accions o programes de la Conselleria de Cultura, Educació i Ciència, que permeten una major eficàcia en les actuacions de l'administració educativa i cultural.  
Amb aquesta finalitat és procedent regular el règim de concessió de les ajudes econòmiques per al finançament d'aquestes activitats de caràcter educatiu i cultural.  
En atenció d'aquest motius i lent ús de les facultats que em confereix l'article 35 de la Llei Ce la Generalitat Valenciana 5/1983, de 30 de desembre, de Govern Valencià,  
ORDENE  
Primer  
Convocar la concessió per a l'any 1993 d'ajudes econòmiques per al finançament d'activitats de caràcter educatiu o cultural que suposen cooperació o projecció d'accions o programes de la mateixa conselleria i permeten una major eficàcia en les actuacions de l'administració educativa i cultural.  
Segon  
L?import global màxim de les ajudes que s'ha de concedir no podrà excedir de trenta-set milions cinc-centes mil pessetes que se sufragaran a càrrec de la línia pressupostària 4.02, del programa 94.41.414.75, del pressupost de la Generalitat Valenciana per a 1993.  
Tercer  
Aprovar les bases que han de regir en la concessió d'ajudes a les quals es refereix aquesta ordre i que se n'inclouen com a annex.  
DISPOSICIO FINAL  
Aquesta ordre entra en vigor el mateix dia de la publicació en el Diari Oficial de la Generalitat Valenciana.  
València, 20 d'abril de 1993.  
El Conseller de Cultura, Educació i Ciència,  
ANDREU LOPEZ I BLASCO  
ANNEX  
Bases per a la concessió d'ajudes econòmiques per al finançament d'activitats de caràcter educatiu o cultural  
1. Beneficiaris  
Podran sol·licitar ajuda econòmica les persones físiques o jurídiques, públiques i privades, per a les activitats que s'han de desplegar per sí mateixes o mitjançant centres educatius o culturals.  
2. Objecte  
Poden ser objecte d'ajuda les activitats que realitzen els possibles beneficiaris durant 1993 en les quals concórreguen els dos requisits següents:  
a) Que, a parer de la Conselleria de Cultura, Educació i Ciència, tinguen caràcter educatiu o cultural i suposen cooperació o projecció d'accions o programes d'aquesta conselleria, i permeten una més gran eficàcia en les actuacions de l'administració educativa i cultural.  
b) Que aquestes activitats, per la naturalesa i les característiques que tenen, no estiguen compreses en cap de les restants convocatòries d'ajudes o subvencions d'aquesta conselleria per a 1993.  
3. Quantia  
L'import de l'ajuda no podrà excedir del cost real de l'activitat objecte d'aquesta.  
En cas de concurrència amb altres ajudes o subvencions concedides per qualsevol administració o ens públic o privat, l'import de l'ajuda no podrà excedir de la quantitat que, sumada a les altres ajudes o subvencions concurrents, siga igual al cost de l'activitat objecte d'ajuda.  
4. Sol·licituds  
Les sol·licituds, adreçades al Conseller de Cultura, Educació i Ciència, han de formalitzar-se segons el model que s'insereix al final d'aquestes bases, i hauran d'anar acompanyades de la documentació que s'hi exigeix.  
5. Termini  
El termini de presentació de sol·licituds s'iniciarà a partir de l?endemà de la publicació d'aquestes bases en el Diari Oficial de la Generalitat Valenciana i finalitzarà el 30 de setembre de 1993. No obstant això, les sol·licituds presentades a partir de l'1 de gener de 1993, sempre que s'ajusten als requisits exigits per aquestes bases, podran ser tramitades i resoltes d'acord amb aquestes.  
6. Lloc de presentació  
Les sol·licituds es presentaran en el registre general de la Conselleria de Cultura, Educació i Ciència, o en l?Oficina d'Informació, Iniciatives i Reclamacions de la Generalitat Valenciana, o en qualsevol dels llocs a què es refereix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
7. Documentació complementària de la sol·licitud  
A la sol·licitud s'acompanyaran els documents següents:  
a) Còpia del DNI del signant de la sol·licitud.  
b) Còpia del NIF del beneficiari de l'ajuda.  
c) Atès cas que el signant de la sol·licitud actue en nom i representació d'altra persona física o jurídica, document que acredite fefaentment aquesta representació.  
d) Declaració responsable que el beneficiari de l'ajuda té complides les seues obligacions tributàries i amb la seguretat social.  
e) Declaració jurada o promesa de no haver sol·licitat o obtingut cap altra ajuda o subvenció per a la mateixa finalitat, o bé, si escau, de les que haja sol·licitat o obtingut, amb indicació de l?entitat que concedeix i de la quantia.  
f) Memòria de les activitats per a les quals se sol·licita ajuda.  
g) Pressupost detallat del cost de les activitats.  
A més, els sol·licitants podran presentar tots els altres documents que consideren convenients per acreditar la importància, la utilitat social i la projecció pública de l'activitat objecte de l'ajuda.  
8. Resolució  
A la vista de la sol·licitud i la documentació presentada, si hi concorren els requisits i hi ha crèdit suficient en la línia pressupostària que corresponga, el conseller acordarà la concessió de l'ajuda i en determinarà la quantia. En cas contrari, la denegarà.  
La sol·licitud es resoldrà en el termini dels tres mesos següents a l?entrada en el registre de l?òrgan administratiu competent. Transcorregut aquest termini sense que s'haja dictat la resolució, la sol·licitud s'entendrà desestimada.  
9. Forma de pagament  
El pagament de l'ajuda s'efectuarà amb la justificació prèvia que el beneficiari ha realitzat al seu càrrec les activitats per a les quals va ser concedida l'ajuda, i que el cost n'ha estat igual o superior al pressupost presentat; amb aquesta finalitat el beneficiari presentarà els justificants de les despeses.  
En el cas que les activitats s'hagen executat de conformitat amb la memòria o projecte presentats, però el cost real haja estat inferior al previst, l'ajuda es reduirà en la quantia que calga perquè l?import no n'excedesca del límit màxim que estableixen aquestes bases.  
El pagament podrà ser fraccionat en dos o tres terminis, sense que cap d'aquests puga ser inferior al vint-i-cinc per cent de l?import de l'ajuda ni a la quantitat de cinquanta mil pessetes. No podrà ser fraccionat el pagament d'ajudes inferiors a dues-centes mil pessetes.  
Perquè hi haja pagament fraccionat, l?interessat ho farà constar d'aquesta manera en la sol·licitud. Amb caràcter previ al lliurament de cada termini, el beneficiari ha de presentar justificants de despeses en quantia igual o superior a l?import de fa quantitat que haja de percebre.  
10. Facultats de l'administració  
Corresponen al Conseller de Cultura, Educació i Ciència o, si escau, als òrgans competents de la Generalitat Valenciana, les facultats següents:  
a) Apreciar si les activitats per a les quals se sol·licita l'ajuda són congruents amb la finalitat d'aquesta convocatòria i si el beneficiari, la sol·licitud i la documentació exigida compleixen els requisits que estableixen aquestes bases.  
b) Concedir o denegar el fraccionament del pagament, tenint en compte que la part de l'activitat desplegada siga pressupòsit necessari per a la consecució de l?objecte i s'haja executat segons allò que preveu la memòria o el projecte presentats.  
c) Acordar la reducció de l?import total de l'ajuda, en funció del cost real de l'activitat i de les altres ajudes o subvencions que s'hagen concedit al beneficiari per a la mateixa activitat.  
d) Revocar l'ajuda concedida, quan el beneficiari incomplirà qualsevol de les obligacions que li imposen aquestes bases. No obstant això, quan l?incompliment consistirà que l'activitat desplegada no s'ajuste a les condicions o a les característiques previstes en concedir l'ajuda, però l'administració considere que els resultats obtinguts amb l'activitat permeten, d'acord amb aquestes bases, obtenir una ajuda, es podrà concedir aquesta, amb l'adaptació prèvia de l?import a les circumstàncies de fet.  
e) Modificar l'acord de concessió de l'ajuda, fins i tot la quantia, per alteració de les condicions tingudes en compte per a la concessió.  
f) Exercir les activitats de control financer que procedesca, mitjançant la Intervenció General, i també efectuar l'avaluació dels objectius que s'han d'aconseguir mitjançant l'ajuda.  
g) Exigir al beneficiari el reintegrament total o parcial de les quantitats percebudes, més els interessos de demora, des del moment que li van ser pagades, en els casos següents:  
- Per incompliment de l?obligació de justificar la realització completa de l'activitat.  
- Per haver obtingut l'ajuda sense reunir les condicions requerides per a això.  
- Per incompliment de la finalitat per a la qual es va concedir l'ajuda.  
- Per incompliment de les condicions imposades.  
- Quan l?import de l'ajuda aïlladament o en concurrència amb altres ajudes o subvencions, supere el cost real de l'activitat, s'exigirà el reintegrament de l?excés obtingut sobre aquest cost, més els interessos de demora corresponents.  
h) Acordar la retenció del pagament de les factures i justificants quan es deduiran indicis de l?obtenció incorrecta, gaudiment o destinació de l'ajuda percebuda.  
11. Obligacions del beneficiari.  
Són obligacions del beneficiari:  
a) Realitzar l'activitat que fonamente la concessió de l'ajuda.  
b) Acreditar davant la conselleria, abans del 30 de novembre de 1993, la realització de l'activitat i el compliment dels requisits i de les condicions que determinen la concessió i l'aprofitament de l'ajuda. Els justificants de les despeses que ha originat l'activitat hauran de ser presentades en la conselleria abans de la data indicada.  
c) Sotmetre's al control financer que correspon a la Intervenció General en relació amb l'ajuda concedida.  
d) Comunicar a la conselleria l?obtenció d'altres subvencions o ajudes concedides per a la mateixa finalitat.  
e) Acreditar, prèviament al cobrament de l?import total o parcial de l'ajuda, que està al corrent de les seues obligacions tributàries i de la seguretat social, en els termes que estableix l?Ordre de la Conselleria d'Economia i Hisenda, de set de gener de 1991.  
Veure imatge


Còpia Permalink ELI